CELEX: 22009D0153
Language: et
Date: 2009-12-04 00:00:00
Title: EMP Ühiskomitee otsus nr 153/2009, 4. detsember 2009 , millega muudetakse Euroopa Majanduspiirkonna lepingu XXI lisa (statistika) ja protokolli nr 30 statistikaalase koostöö korraldamise erisätete kohta

11.3.2010   
            
            
               ET
            
            
               Euroopa Liidu Teataja
            
            
               L 62/56
            
         EMP ÜHISKOMITEE OTSUS
   nr 153/2009,
   4. detsember 2009,
   millega muudetakse Euroopa Majanduspiirkonna lepingu XXI lisa (statistika) ja protokolli nr 30 statistikaalase koostöö korraldamise erisätete kohta
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XXI lisa on muudetud EMP Ühiskomitee 22. oktoobri 2009. aasta otsusega nr 113/2009 (1).
            
         
               (2)
            
            
               Lepingu protokolli nr 30 on muudetud EMP Ühiskomitee 3. juuli 2009. aasta otsusega nr 90/2009 (2).
            
         
               (3)
            
            
               Lepingusse tuleb inkorporeerida Euroopa Parlamendi ja nõukogu 11. märtsi 2009. aasta määrus (EÜ) nr 223/2009 Euroopa statistika kohta ning Euroopa Parlamendi ja nõukogu määruse (EÜ, Euratom) nr 1101/2008 (konfidentsiaalsete statistiliste andmete Euroopa Ühenduste Statistikaametile edastamise kohta), nõukogu määruse (EÜ) nr 322/97 (ühenduse statistika kohta) ja nõukogu otsuse 89/382/EMÜ, Euratom (millega luuakse Euroopa ühenduste statistikaprogrammi komitee) kehtetuks tunnistamise kohta (3).
            
         
               (4)
            
            
               Määrusega (EÜ) nr 223/2009 tunnistatakse kehtetuks Euroopa Parlamendi ja nõukogu määrus (EÜ, Euratom) nr 1101/2008 (4) ja nõukogu määrus (EÜ) nr 322/97, (5) mis on lepingusse inkorporeeritud ja mis tuleb sellest tulenevalt lepingust välja jätta.
            
         
               (5)
            
            
               Lepingu protokollis nr 30 tuleb kõik viited statistikaprogrammi komiteele asendada viidetega Euroopa statistikasüsteemi komiteele,
            
         ON TEINUD JÄRGMISE OTSUSE:
   Artikkel 1
   Lepingu XXI lisa muudetakse järgmiselt.
   
               1)
            
            
               Punkti 17 (Euroopa Parlamendi ja nõukogu määrus (EÜ, Euratom) nr 1101/2008) tekst asendatakse järgmise tekstiga:
               „32009 R 0223: Euroopa Parlamendi ja nõukogu määrus (EÜ) nr 223/2009, 11. märts 2009, Euroopa statistika kohta ning Euroopa Parlamendi ja nõukogu määruse (EÜ, Euratom) nr 1101/2008 (konfidentsiaalsete statistiliste andmete Euroopa Ühenduste Statistikaametile edastamise kohta), nõukogu määruse (EÜ) nr 322/97 (ühenduse statistika kohta) ja nõukogu otsuse 89/382/EMÜ, Euratom (millega luuakse Euroopa ühenduste statistikaprogrammi komitee) kehtetuks tunnistamise kohta (ELT L 87, 31.3.2009, lk 164).”
            
         
               2)
            
            
               Punkt 17a (nõukogu määrus (EÜ) nr 322/97) jäetakse välja.
            
         Artikkel 2
   Lepingu protokolli nr 30 muudetakse järgmiselt.
   
               1)
            
            
               Artikli 1 lõike 6 tekst asendatakse järgmisega:
               „EFTA riikidelt saadud statistika käsitlemist reguleeritakse Euroopa Parlamendi ja nõukogu 11. märtsi 2009. aasta määrusega (EÜ) nr 223/2009 Euroopa statistika kohta (ELT L 87, 31.3.2009, lk 164).”
            
         
               2)
            
            
               Artikli 1 lõikes 1 asendatakse sõnad „statistikaprogrammi komitee” sõnadega „Euroopa statistikasüsteemi komitee”.
            
         
               3)
            
            
               Artikli 1 lõigetes 1 ja 7 asendatakse sõnad „SPK/EMP” sõnadega „ESSK/EMP”.
            
         Artikkel 3
   Määruse (EÜ) nr 223/2009 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 4
   Käesolev otsus jõustub 5. detsembril 2009, tingimusel et EMP Ühiskomiteele on esitatud kõik lepingu artikli 103 lõike 1 kohased teated (6).
   Artikkel 5
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 4. detsember 2009
      
         
            EMP Ühiskomitee nimel
         
         
            eesistuja
         
         Oda Helen SLETNES
      
   
   
      (1)  ELT L 334, 17.12.2009, lk 15.
   
      (2)  ELT L 277, 22.10.2009, lk 43.
   
      (3)  ELT L 87, 31.3.2009, lk 164.
   
      (4)  ELT L 304, 14.11.2008, lk 70.
   
      (5)  EÜT L 52, 22.2.1997, lk 1.
   
      (6)  Põhiseadusest tulenevaid nõudeid ei ole nimetatud.